**OMG** הוא שיר שהוקלט על ידי הזמרת הקובנית-אמריקאית קמילה קביו בהשתתפות הראפר האמריקאי קוואבו. הוא יצא לאור ב-3 באוגוסט 2017 כסינגל שיווקי לצד "Havana", מתוך אלבום הבכורה שלה *Camila* בשנת 2018, שכותרתו במקור הייתה "*The Hurting. The Healing. The Loving.*‏ "OMG" הוסר בסופו של דבר מרשימת השירים הסופית של האלבום. השיר נכתב על ידי קביו, צ'ארלי XCX, נוני באו, סשה סלואן, קוואבו ומפיקי השיר - סטארגייט. "OMG" הוא שיר טראפ. השיר נכלל כחלק מהשירים של קביו בסיבוב ההופעות 24K Magic World Tour של ברונו מארס, שם הייתה מופע הפתיחה.

מבקרי מוזיקה החמיאו לסאונד הידידותי של השיר בעוד שאחרים תפסו את הרבגוניות של קביו לביצוע בתים שנכתבו על ידי צ'ארלי XCX כמו גם הדינמיקה שלה עם קוואבו. בשבוע המלא הראשון שלו, "OMG" נכנסה למצעדים ממספר מדינות, כולל ארצות הברית, בריטניה, סקוטלנד, אוסטרליה ופורטוגל. בקנדה קיבל "OMG" מעמד שיר פלטינה על 80,000 עותקים שנמכרו במדינה.

רקע והפצה
---------

 הראפר קוואבו מתארח בשיר.
בחודש דצמבר 2016, קמילה קביו עזבה את להקת הבנות פיפת' הרמוני, כדי להתמקד בקריירת הסולו שלה. היא החלה להקליט את אלבום הבכורה שלה בתחילת שנת 2017. כדי להשיג את הצליל הרצוי, היא שיתפה פעולה עם כמה מפיקים בולטים, כולל צמד המפיקים הנורווגי סטארגייט – שמורכבים מטור אריק הרמנסן ומיקל סטורלר אריקסן.

במהלך הפגישות עם סטארגייט, פגשה קביו את הזמרת הבריטית צ'ארלי XCX, שעזרה לה להעלות רעיונות למילים. יחד, הן יצרו כמה שירים "רגשיים" ו"עמוקים" שיתאימו לקונספט ה"כואב" שתוכנן לאלבום, אם כי תוך כדי שיחה עם צ'ארלי XCX, לקביו היה הרעיון לכתוב משהו שהוא פשוט "מהנה", "לא באמת לקחת אותי יותר מדי ברצינות". "OMG" הוקלט באולפני ההקלטות וסטלייק בלוס אנג'לס. הוא כולל הופעת אורח של הראפר קוואבו, אחד מחברי שלישיית מיגוס – וגם אחד מכותבי השיר.

לפני צאת השיר, הזמרת ביצעה את השיר בהופעות פרטיות בשיקגו ב-24 ביוני 2017. היא הייתה מופע החימום של ברונו מארס בסיבוב ההופעות שלו בשנת 2017. במהלך ההופעות, היא ביצעה את "OMG" וגם שירים נוספים כמו "Havana", "Inside Out" ו-"Never Be the Same". ב-30 ביולי היא חשפה את תאריך היציאה של "OMG" ו-"Havana," שיועדו לצאת כסינגלים שיווקיים ב-3 באוגוסט 2017. השיר נועד במקור להיות באלבום הבכורה שלה; עם זאת, לאחר שינוי שם האלבום ל-*Camila*, היא חשפה כי "OMG" הוסר בסופו של דבר מרשימת השירים הסופית. זה קרה בגלל ההצלחה הבלתי צפויה של "Havana", מה שגרם לקביו לחתום עם חברת הניהול של פרנק דוקס – Electric Feel, בעוד דוקס מפיק את התקליט בפועל. כתוצאה מכך הוחלף הקונספט המקורי של האלבום לטובת השירים החדש.

הצלחה מסחרית
------------

"OMG" הגיע למקום ה-81 במצעד הבילבורד הוט 100 ב-27 באוגוסט 2017 יחד עם "Havana" שנכנס למקום 99. שירים אלו היו החמישי והשישי שלה כסולנית במצעד. באותו שבוע, "OMG" התחיל במקום 19 במצעד השירים הדיגיטליים, ומכר 20,000 הורדות דיגיטליות בשבוע הראשון לצאתו. בקנדה, "OMG" הגיע ל מקום ה-53 במצעד קנדה הוט 100. מאוחר יותר הוא הגיע למעמד שיר זהב על ידי איגוד תעשיית ההקלטות הקנדי ב-30 במאי 2018, המציין מכירות של 80,000 עותקים. השיר נכנס גם למצעדים במדינות אירופה, והגיע לשני המצעדים המרכזיים של חברת המצעדים הרשמית, מצעד הסינגלים הבריטי, שם הגיע למקום 67, והגיע למקום 31 במצעד הסקוטי.

הופעות חיות
-----------

קביו ביצעה לראשונה את "OMG" בסן חוזה ב-20 ביולי 2017, במהלך סיבוב ההופעות "24K Magic World Tour" של ברונו מארס בו הייתה קביו מופע החימום יחד עם שלושת השירים האחרים של קביו שיצאו אז, "Havana",‏ "Never Be the Same" ו-"Inside Out". קביו ביצעה את הקרוסאובר "OMG"–"DNA", בהשתתפות קנדריק לאמאר, בפסטיבל המוזיקה של בילבורד הוט 100.

מיקומי שיא
----------

| 
‏‏‏  **מצעדים ודירוגים (2017)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 77  |
|  ארצות הברית | בילבורד הוט 100 | 81  |
|  בריטניה | מצעד הסינגלים הבריטי | 67  |
|  הולנד | מצעד 40 הסינגלים ההולנדיים | 22  |
|  סקוטלנד | מצעד הסינגלים הסקוטי | 37  |
|  פורטוגל | מצעד הסינגלים הפורטוגזי | 65  |
|  קנדה | קנדה הוט 100 | 53  |

תארים
-----

| מדינה | תואר | עותקים |
| --- | --- | --- |
| אוסטרליה (ARIA) | זהב | 35,000 |
| ברזיל (Pro-Música Brasil) | פלטינה | 60,000 |
| קנדה (Music Canada) | פלטינה | 80,000 |

קישורים חיצוניים
----------------

* מידע על היצירה "OMG" באתר מיוזיק בריינז
* מידע על הסינגל "OMG" באתר מיוזיק בריינז
* סרטון השיר "OMG" באתר יוטיוב
* מידע על השיר "OMG" באתר ספוטיפיי
* מידע על השיר "OMG" באתר טיידל

הערות שוליים
------------

1. ↑  קמילה קביו, צ'ארלי XCX, קוואבו, נוני באו, סשה סלואן, טור אריק הרמנסן ומיקל סטורלר אריקסן
2. 1 2  "Canadian singles certification – Camila Cabello – OMG (feat. Quavo)". Music Canada. 10 באוקטובר 2017. נבדק ב-12 בפברואר 2018. `{{cite web}}`:  (עזרה)
3. ↑  Iasimone, Ashley (14 במאי 2017). "Camila Cabello Announces 'The Hurting, the Healing, the Loving' Album & New Song 'I Have Questions'". *Billboard*. נבדק ב-13 בפברואר 2018. `{{cite news}}`:  (עזרה)
4. ↑  McNeilage, Ross (12 בדצמבר 2017). "Charli XCX Is Collaborating With Camila Cabello For Her Album". MTV UK. נבדק ב-12 בפברואר 2018. `{{cite web}}`:  (עזרה)
5. ↑  "BMI - Repertoire Search". *Broadcast Music, Inc.* נבדק ב-13 בפברואר 2018. `{{cite web}}`:  (עזרה)
6. ↑  "Official Singles Chart Top 100 (11 August 2017 - 17 August 2017)". Official Charts Company. 17 באוגוסט 2017. נבדק ב-12 בפברואר 2018. `{{cite web}}`:  (עזרה)
7. ↑  "Official Scottish Singles Sales Chart Top 100 (11 August 2017 - 17 August 2017)". Official Charts Company. 17 באוגוסט 2017. נבדק ב-12 בפברואר 2018. `{{cite web}}`:  (עזרה)
8. ↑  2018 Accreds.pdf, Dropbox (באנגלית)
9. ↑  CERTIFICADOS – Pro-Música Brasil, pro-musicabr.org.br
10. ↑  Gold/Platinum, Music Canada (באנגלית אמריקאית)

| קמילה קביו |
| --- |
| דיסקוגרפיה • פרסים ומועמדויות |
| אלבומי אולפן | *Camila* • *Romance* • *Familia* |
| סינגלים | "I Know What You Did Last Summer" • "Bad Things" • "Crying in the Club" • "Havana" • "Never Be the Same" • "Sangria Wine" • "Consequences" • "Mi Persona Favorita" • "Señorita‎" • "Liar" • "Shameless" • "Cry for Me" • "Easy" • "Living Proof" • "My Oh My" • "First Man" • "Don't Go Yet" • "Oh Na Na" • "Bam Bam" • "Psychofreak" • "Hasta los Dientes" |
| השתתפות בסינגלים | "Love Incredible" • "Hey Ma" • "Know No Better" • "Almost Like Praying" • "Beautiful" • "Find U Again" • "South of the Border" |
| סינגלים שיווקיים | "I Have Questions" • "OMG" • "Real Friends" • "Million to One" |
| שירים אחרים | "All These Years" • "She Loves Control" • "Inside Out" • "Something's Gotta Give" • "In the Dark" • "Into It" |
| סיבובי הופעות | Never Be the Same Tour |
| ערכים קשורים | פיפת' הרמוני |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 1a75ae2f-10b6-4e08-be27-246cf5e915d8
* MusicBrainz work: fc2f89ea-0736-4ff8-b943-da293072ddcb

 |